OpenLLM-France/wikimedia huggingface dataset:
# Leopold Wenzel

Leopold Wenzel (Nàpols, 23 de gener de 1847 - Asnières-sur-Seine, 21 d'agost de 1923), fou un compositor i director d'orquestra francès.
Va estudiar al Conservatori de la seva ciutat natal i el 1870 va ser nomenat director d'orquestra de l'Alcazar de Marsella. Naturalitzat després súbdit francès, va residir molts anys a París, i des de 1889 a Londres.

## Obres seleccionades

Ballets amb la coreògrafa Katti Lanner a l'Imperi
| A Dream of Wealth (1889) Cécile (1890) Dolly (1890) Orfeo (1891) By the Sea (1891) Nisita (1891) Versailles (1892) Round the Town (1892) Katrina (1893) The Girl I Left Behind Me (1893) Brighton (Paris Olympia music hall) Monte Cristo (1896) | Under One Flag (1897) The Press (1898) Alaska (1898) Round the Town Again (1899) Sea-Side (1900) Les Papillons (1901) Old China (1901) Our Crown (1902) The Milliner Duchess (1903) Vineland (1903) High Jinks (1904). |

## Òperes

* Le Chevalier Mignon (1884, Paris)
* L'Élève du Conservatoire (1894, Paris)

## Altres Obres

* Cinder Ellen up too late (1891), un burlesc sobre el conte de fades Cinderella
* An Artist's Model, una comèdia musical eduardiana (1895)

## Referències

* ↑ Enciclopèdia Espasa Volum núm. 70, pàg. 87.(ISBN 84-239-4570-7)
* ↑ https://www.gale.com/databases/questia?a=o&d=23305717
* 1 2 3 4 Guest, "Appendix C: Some Empire Ballets: Selected Scenarios"
* ↑ Poster from "Grand Ballet: Brighton" at the Olympia Archived 2007-04-20 at the Wayback Machine
* ↑ List of cast and crew for Cinder Ellen and other Cinderella adaptations
* ↑ Johnson, Colin, M. Links to Midi files for songs in An Artist's Model, including the songs composed by Wenzel, The Gilbert and Sullivan Archive, consultat el 31 març 2018

## Referències

* Guest, Ivor. The Empire Ballet (1962) London:Society for Theatre Research
# Exechodontes daidaleus

Exechodontes daidaleus és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 10 cm de longitud total.

## Hàbitat

És un peix marí i d'aigües profundes que viu entre 219-1.004 m de fondària.

## Distribució geogràfica

Es troba a l'Atlàntic occidental: el Golf de Mèxic (des de Louisiana -Estats Units- fins a Cuba i Florida).

## Observacions

És inofensiu per als humans.

## Referències

* ↑ DeWitt H. H., 1977. A new genus and species of eelpout (Pisces, Zoarcidae) from the Gulf of Mexico. U. S. Natl. Mar. Fish. Serv. Fish. Bull. v. 75 (núm. 4). 789-793.
* ↑ BioLib (anglès)
* 1 2 3 4 FishBase (anglès)
* ↑ Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.

## Bibliografia

* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haworthia pulchella

Haworthia pulchella, és una espècie de planta suculenta del gènere Haworthia de la subfamília de les asfodelòidies.

## Descripció

Haworthia pulchellaés una petita suculenta, compacta i de color verd fosc. Les fulles estan armades amb pronunciades espines blanques. Poques vegades és prolífer i és una espècie de creixement molt lent. El parent més probable és Haworthia wittebergensis, principalment per la distribució i la textura coriàcia moderada de les fulles.

## Distribució i hàbitat

Aquesta espècie és originària de la província sud-africana del Cap Occidental, concretament només creix al triangle del riu Touws - Laingsburg - Hoekvandieberg. L'àrea de distribució és d'Anysberg a l'est, a l'oest i al sud del riu Touws. Creix sempre a l'ombra i és espècie d'hivern. A Spitskop, prop d'Anysberg, creix una forma petita, que forma petits grups.
H. pulchella no és fàcil de cultivar, possiblement a causa de la distribució de les pluges hivernals. S'ha de cultivar en condicions més ombrejades i cal tenir paciència, és una espècie de creixement lent. La propagació s'ha de fer per llavor.

## Taxonomia

Haworthia pulchella va ser descrita per Martin Bruce Bayer i publicada a J. S. African Bot. 39: 252, a l'any 1973.

### Etimologia

Haworthia : nom en honor del botànic britànic Adrian Hardy Haworth (1767-1833).
pulchella: epítet llatí que significa "una mica bonic", "bonic".

### Varietats

* Haworthia pulchella var. pulchella (varietat tipus)
* Haworthia pulchella var. globifera M.B.Bayer, Haworthia Revisited: 136 (1999).

### Sinonímia

* Haworthia chloracantha var. pulchella (M.B.Bayer) Halda, Acta Mus. Richnov., Sect. Nat. 4(2): 42 (1997).

## Referències

* 1 2 3 Jilemicky, Jakub. «Haworthia pulchella». All you want to know about Haworthia, Gasteria & Astroloba. [Consulta: 6 maig 2021].
* ↑ «Haworthia pulchella» (en anglès). World Checklist of Selected Plant Families (WCSP). Reial Jardí Botànic de Kew. Arxivat de l'original el 2021-05-06. [Consulta: 6 maig 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets. pulchellus - purpureus», 2019. [Consulta: 6 maig 2021].
* ↑ «Varietats acceptades en negreta de Haworthia maculata» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2018-05-21. [Consulta: 6 maig 2021].
* ↑ «Sinònims de Haworthia pulchella». World Checklist of Selected Plant Families (WCSP). Reial Jardí Botànic de Kew. Arxivat de l'original el 2021-05-06. [Consulta: 6 maig 2021].
# Haworthia pulchella var. globifera

Haworthia pulchella var. globifera és una varietat de Haworthia pulchella del gènere Haworthia de la subfamília de les asfodelòidies.

## Descripció

Haworthia pulchella var. globifera és una varietat petita, glabra, lleugerament que forma tiges que forma grups. Les fulles són grogues pàl·lides a l'hivern i vermelles intenses a l'estiu. Per comparar-ho amb H. pulchella, H. globifera requereix menys protecció, es pot cultivar en llocs més assolellats.

## Distribució i hàbitat

Aquesta varietat creix a la província sud-africana del Cap Occidental, al sud-est d'Anysberg. Creix a la part alta dels vessants del nord, que són molt calorosos a l'estiu.

## Taxonomia

Haworthia pulchella var. globifera va ser descrita per M.B.Bayer i publicat a Haworthia Revisited: 136, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
pulchella: epítet llatí que significa "una mica bonic", "bonic".
var. globifera: epítet llatí que significa "que forma cúmuls i rosetes globosos".

### Sinonímia

* Haworthia dekenahii G.G.Sm., J. S. African Bot. 10: 140 (1944). (Basiònim/Sinònim substituït)
* Haworthia retusa var. dekenahii (G.G.Sm.) M.B.Bayer, New Haworthia Handb.: 53 (1982).
* Haworthia magnifica var. dekenahii (G.G.Sm.) M.B.Bayer, Aloe 34: 6 (1997).

## Referències

* 1 2 3 Jilemicky, Jakub. «Haworthia globifera» (en anglès). www.haworthia-gasteria.com. [Consulta: 7 juliol 2021].
* ↑ «'Haworthia pulchella var. globifera» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-09. [Consulta: 7 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets. pulchellus - purpureus», 2019. [Consulta: 6 maig 2021].
* ↑ «Sinònims de Haworthia pygmaea var. dekenahii» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-09. [Consulta: 7 juliol 2021].

## Enllaços externs

* Imatges de Haworthia pulchella var. globifera
# Haworthia pygmaea var. vincentii

Haworthia pygmaea var. vincentii és una varietat de Haworthia pygmaea del gènere Haworthia de la subfamília de les asfodelòidies (Asphodeloideae).

## Descripció

Haworthia pygmaea var. vincentii és una suculenta perennifòlia de creixement lent que li falta la coloració violeta de H. esterhuizenii. Les fulles són majoritàriament semiretuses, sovint amb un lleuger gir. Hi ha punts translúcids a la superfície inferior de la fulla que no són compartits per Haworthia turgida però també es presenten a Haworthia esterhuizenii, Haworthia wimii i alguns altres. Les plantes es distingeixen fàcilment de les altres espècies de Haworthia.

## Distribució i hàbitat

Haworthia pygmaea var. vincentii creix a la província sud-africana del Cap Occidental. Aquesta varietat es troba al vessant de la muntanya a l'est d'Albertinia. La població és molt reduïda, comprèn aproximadament potser 30 plantes i es reparteixen en uns pocs metres quadrats.
L'aspecte general de les plantes suggereix que el seu origen és una mica similar al de Haworthia esterhuizenii amb una influència afegida de Haworthia turgida. Les plantes creixen només uns pocs quilòmetres a l'est de Haworthia esterhuizenii i, tot i que estan ben establertes amb poca variació, podrien ser (com moltes altres espècies de Haworthia) d'origen híbrid.

## Taxonomia

Haworthia pygmaea var. vincentii va ser descrita per (Breuer) M.B.Bayer i publicat a Haworthia Update 7(4): 36, a l'any 2012.

### Etimologia

Haworthia: nom en honor del botànic britànic Adrian Hardy Haworth (1767-1833).
pygmaea: epítet llatí que vol dir "nana, petita".
var. vincentii: epítet en honor de la persona que va descobrir aquesta varietat, Vicent de Vries.

### Sinonímia

* Haworthia vincentii Breuer, Alsterworthia Int., Spec. Issue 7: 11 (2004). (Basiònim/Sinònim substituït).

## Referències

* 1 2 3 «Haworthia vincentii» (en anglès). [Consulta: 1r octubre 2021].
* ↑ «Haworthia pygmaea var. fusca» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-10-01. [Consulta: 1r octubre 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 13 febrer 2021].
* ↑ «'Haworthia vincentii». [Consulta: 1r octubre 2021].
* ↑ «Sinònims de Haworthia pygmaea var. vincentii» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-10-01. [Consulta: 1r octubre 2021].

## Enllaços externs

* Imatges de Haworthia pygmaea var. vincentii
# Haworthiopsis attenuata var. glabrata

Hawortthiopsis attenuata var. glabrata, coneguda abans com Haworthia glabrata, és una varietat de Haworthiopsis attenuata i està dins del gènere Haworthiopsis.

## Descripció

Hawortthiopsis attenuata var. glabrata és una petita suculenta que forma rosetes de fulles carnoses i estretes. Les rosetes creixen fins a 10 cm de diàmetre i fins a 12,5 cm d'alçada. Les fulles són de color verd fosc o verd marronós si es cultiven a la llum directa del Sol. Estan cobertes de tubercles del mateix color que les fulles. Les flors són tubulars, blanques amb venes verdes, i apareixen em inflorescències de fins a 40 cm d'alçada, generalment de primavera a tardor.

## Distribució

Tot i que aquesta varietat se la coneix en cultiu des de fa molt de temps, mai es va conèixer de cap població en estat salvatge fins que Bayer (1999) va vincular aquest tàxon amb l'interessant material recollit per Peter Bruyns del riu Bashee a la província sud-africana del Cap Oriental.

## Taxonomia

Haworthiopsis attenuata var. glabrata va ser descrita per (Salm-Dyck) G.D.Rowley i publicada a Alsterworthia Int. 15(Apol.): 2, a l'any 2015.

### Etimologia

L'epítet varietal glabrata deriva del llatí "glaber", que significa "sense pèl o llis" i possiblement es refereix a la primera impressió visual de les superfícies de les fulles.

### Sinonímia

* Aloe glabrata (Basiònim/Sinònim reemplaçat)
* Haworthia glabrata
* Catevala glabrata
* Haworthia attenuata var. glabrata

## Referències

* ↑ «Haworthiopsis attenuata var. glabrata» (en anglès). World of Succulents. [Consulta: 28 gener 2021].
* ↑ Gildenhuys, Sean D.; Klopper, Ronell R. «A synoptic review and new infrageneric classification for the genus Haworthiopsis (Xanthorrhoeaceae: Asphodeloideae)» (en anglès). https://opuntiads.com/, pàg. 12 [Consulta: 10 febrer 2022].
* ↑ «Haworthiopsis attenuata var. glabrata». Reial Jardí Botànic de Kew. Arxivat de l'original el 2020-11-05. [Consulta: 28 gener 2021].
* ↑ «Dictionary of Botanical Epithets» (en anglès), 2019. [Consulta: 28 gener 2020].
* ↑ «Sinonímia de Haworthiopsis attenuata var. glabrata». Reial Jardí Botànic de Kew. [Consulta: 28 gener 2021].
# Heath Ledger

Heath Ledger (Perth, 4 d'abril de 1979 - Manhattan, 22 de gener de 2008) va ser un actor australià guanyador d'un Oscar pòstum.

## Biografia

Després d'actuar en la televisió i en diverses pel·lícules al seu país, l'any 1998 es va traslladar als Estats Units per seguir amb la seva carrera d'actor. El seu treball cinematogràfic inclou 19 pel·lícules. Les més conegudes són: 10 Things I Hate About You (1999), El patriota (2000), Monter's ball (2000), A Knight's Tale (2001), Brokeback Mountain (2005), i El cavaller fosc (2008). A més a més d'actuar va produir i dirigir vídeos musicals i va aspirar també a director de cine.
Va morir als 28 anys a causa d'una intoxicació aguda. Es va declarar que la mort va ser un suïcidi ja que patia insomni, dolor, ansietat, depressió i símptomes de refredat. Uns mesos abans de la seva mort, Ledger havia acabat de filmar la seva penúltima pel·lícula com a Joker a El cavaller fosc. En el moment de la seva mort, el 22 de gener de 2008, havia filmat la meitat del seu treball a la pel·lícula The imaginarium of Doctor Parnassus, en el paper de Tony. Un any més tard, el 22 de febrer del 2009, se li va atorgar un Oscar pòstum, que va recollir la seva família, per la seva participació en El cavaller fosc.

## Filmografia

| Any | Títol | Paper | Notes |
| 1992 | Clowning around | | |
| 1993 | Ship to shore | Ciclista | |
| 1996 | Sweat | Snowy Bowles | |
| 1997 | Home and Away | Scott Irvin | |
| 1997 | Blackrock | Toby | |
| 1997 | Paws | Oberon | |
| 1997 | Roar | Conor | |
| 1999 | 10 Things I Hate About You | Patrick '"Pat" Verona | |
| 1999 | Dues mans (Two Hands) | Jimmy | |
| 2000 | El patriota | Gabriel Martin | |
| 2001 | Monster's Ball | Sonny Grotowski | |
| 2001 | A Knight's Tale | Sir William Thatcher / Sir Ulrich von Lichtenstein de Gelderland | |
| 2002 | Les quatre plomes (The Four Feathers) | Harry Faversham | |
| 2003 | The Order | Alex Bernier | |
| 2003 | Ned Kelly | Ned Kelly | |
| 2005 | Casanova | Giacomo Casanova | |
| 2005 | Brokeback Mountain | Ennis Del Mar | Nominació − Oscar al millor actor Nominació − Globus d'Or al millor actor dramàtic Nominació − BAFTA al millor actor |
| 2005 | El secret dels germans Grimm (The Brothers Grimm) | Jacob Grimm | |
| 2005 | Lords of Dogtown | Skip | |
| 2006 | Candy | Dan | |
| 2007 | I'm Not There | Robbie Clark | |
| 2008 | El cavaller fosc | Joker | Oscar al millor actor secundari Globus d'Or al millor actor secundari BAFTA al millor actor secundari |
| 2009 | L'imaginari del Doctor Parnassus (inacabada) | Tony | |

## Referències

* ↑ «Biografia». Arxivat de l'original el 2009-02-28. [Consulta: 18 gener 2019].
* ↑ «Heath Ledger | TV Guide» (en anglès). [Consulta: 18 gener 2019].
* ↑ «Parnassus' Team Faces Dilemma».
* ↑ «Awards Database». British Academy of Film and Television Awards. Arxivat de l'original el 2012-01-28. [Consulta: 18 gener 2019].

## Enllaços externs

* A Loving Memorial to Heath Ledger Arxivat 2008-08-20 a Wayback Machine.
# El triomf

El triomf (títol original en francès, Un triomphe) és una pel·lícula francesa del 2020 dirigida per Emmanuel Courcol. El guió es basa lliurement en la història de Jan Jönson. S'ha doblat i subtitulat al català.
Va rebre el premi de Millor comèdia europea als 33ns Premis del Cinema Europeu del 2020.

## Repartiment

* Kad Merad: Etienne Carboni
* David Ayala: Patrick Le Querrec
* Lamine Cissokho: Alex
* Sofian Khammes: Kamel Ramdane
* Pierre Lottin: Dylan/Jordan Fortineau
* Wabinlé Nabié: Moussa Traoré
* Alexandre Medvedev: Boïko
* Saïd Benchnafa: Nabil Jouari
* Marina Hands: Ariane, directora de presó
* Laurent Stocker: Stéphane
* Mathilde Courcol-Rozès: Nina
* Yvon Martin: el cap de detenció
* Catherine Lascault: la jutgessa
* Sandie Masson: Agathe

## Producció

El rodatge va tenir lloc al centre penitenciari de Meaux-Chauconin-Neufmontiers, així com a Lió.

## Premis i reconeixements

* Segell Festival de Canes 2020
* Festival de Cinema Francòfon d'Angulema 2020:
** Valor del públic
** Valor al millor actor per Sofian Khammes i Pierre Lottin
* Premi de Cinema Europeu 2020: Millor comèdia

## Referències

* ↑ Redacció. «El triomf». goitaquefanara.cat. Fundació .cat.
* ↑ Belinchón, Gregorio «‘El triunfo’: por una vez, la mejor comedia francesa del año es de verdad la mejor comedia francesa del año» (en castellà). El País, 24-02-2022.
* ↑ «Ça s'est tourné près de chez vous – Un triomphe». Film France. [Consulta: 11 juin 2021].
* ↑ «Cannes 2020 : découvrez les 56 films qui ont obtenu le label du festival, annulé en raison de l'épidémie de Covid-19». francetvinfo.fr, 3 juin 2020. [Consulta: 19 gener 2023].
* ↑ «Festival du film francophone d'Angoulême 2020 : retrouvez le palmarès complet de la Plantilla:13e». CNews, 03-09-2020. [Consulta: 30 août 2021].
* ↑ Matt Finance. «Les Prix du Cinéma européen 2020 enivrés par Drunk de Thomas Vinterberg». Le Figaro, 16 décembre 2020. [Consulta: 30 août 2021].
# Ecchi

Ecchi (エッチ, etchi) és un terme japonès utilitzat per descriure contingut lleugerament eròtic en el context de l'anime i el manga. Tot i que no es tracta de pornografia, aquest tipus de contingut inclou escenes suggestives, com situacions compromeses, plans de càmera insinuants i un to humorístic o romàntic relacionat amb la sexualitat.

## Característiques

L'ecchi no arriba a ser considerat material per a adults, ja que no conté escenes sexuals explícites. Alguns dels elements comuns en aquest gènere inclouen:
Personatges en situacions compromeses o embarassants.
Fanservice, que es manifesta en roba suggeridora o situacions picants.
Moments de tensió sexual en clau d'humor.
Trames on la sexualitat juga un paper en el desenvolupament de la història.

## Origen i etimologia

El terme "ecchi" prové de la pronunciació japonesa de la lletra "H", inicial de "hentai" (変態), que en japonès significa "pervers" o "anormal". No obstant això, mentre que "hentai" es refereix a contingut pornogràfic, "ecchi" es fa servir per descriure un nivell molt més lleu de suggestió eròtica.

## Subgèneres relacionats

L'ecchi es combina sovint amb altres gèneres d'anime i manga, com ara:
Harem: On un protagonista està envoltat per diverses noies interessades en ell.
Comèdia romàntica: On els elements ecchi s'incorporen en històries amoroses amb un to humorístic.
Fantasia i acció: Algunes sèries d'acció inclouen elements ecchi per afegir fanservice.

## Exemples de sèries ecchi

Algunes sèries conegudes que inclouen elements ecchi són:
To Love-Ru
High School DxD
Sekirei
Heaven's Lost Property

## Recepció i controvèrsia

L'ecchi ha estat objecte de debat, especialment fora del Japó, on algunes de les seves representacions poden ser considerades inapropiades per a certs públics. No obstant això, dins del Japó, és una categoria àmpliament acceptada dins de la indústria de l'anime i el manga.
# Campionat d'Espanya de trial 2024

La temporada de 2024 del Campionat d'Espanya de trial fou la 57a edició d'aquest campionat, organitzat per la Reial Federació Motociclista Espanyola. El calendari oficial constava de 8 proves puntuables, celebrades entre el 24 de febrer i l'1 de desembre. Tres de les proves programades es disputaren als Països Catalans: Gironella (el 24 de març), Camprodon (el 6 d'octubre) i La Nucia (la darrera, l'1 de desembre).

## Classificació final

| Posició | Pilot | Motocicleta | Punts |
| 1 | Jaime Busto | Gas Gas | 151 |
| 2 | Gabriel Marcelli | Montesa | 143 |
| 3 | Adam Raga | Sherco | 108 |
| 4 | Aniol Gelabert | TRRS | 94 |
| 5 | Âlex Canales | Sherco | 86 |
| 6 | Jorge Casales | TRRS | 80 |
| 7 | Gerard Trueba | Beta | 70 |
| 8 | Gil Vila | Vertigo | 62 |
| 9 | Pablo Suárez | Montesa | 41 |
| 10 | Sondre Haga | Gas Gas | 9 |

## Categories inferiors
### TR2

| Posició | Pilot | Motocicleta | Punts |
| 1 | Sondre Haga | Gas Gas | 130 |
| 2 | Pau Martínez | Vertigo | 118 |
| 3 | David Fabian | Beta | 103 |

### TR3

| Posició | Pilot | Motocicleta | Punts |
| 1 | Jordi Sanjuan | Sherco | 144 |
| 2 | Rodrigo Marchal | ? | 140 |
| 3 | Jordi Camp | TRRS | 132 |

### Altres

| Categoria | Guanyador | Motocicleta |
| TR4 | Daniel Comas | Vertigo |
| TR5 | Héctor Márquez | Gas Gas |
| Veterans A | Josep M. Segura | Sherco |
| Veterans B | Gabriel Giró | Montesa |
| Júnior | Ryon Land | Vertigo |
| Cadet 125 | Otger Martí | TRRS |
| Cadet | Poldo Sillué | Sherco |
| Juvenil A | Lucas Rodríguez | ? |
| Juvenil B | Pau Giralt | Beta |

## Classificació per marques

| Posició | Marca | Punts |
| 1 | TRRS | 386 |
| 2 | Beta Trueba | 364 |
| 3 | Gas Gas | 278 |
| 4 | Sherco | 227 |
| 5 | Vertigo | 221 |
| 6 | Montesa | 96 |

## Referències

* «Campeonatos - Histórico resultados» (en castellà). rfme.com. RFME, 2024. [Consulta: 5 març 2025].
* «RFME Campeonatos de España de Trial» (PDF) (en castellà). rfme.com. RFME, 01-12-2024. [Consulta: 5 març 2025].